Diari Oficial de la Generalitat Valenciana


Sumari del DOGV 6749, del 05-04-2012 (2012/3329)

RESOLUCIÓ de 28 de febrer de 2012, de la Direcció General d'Energia, de la Conselleria d'Economia, Indústria i Comerç, de la Generalitat, per la qual s'atorga a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST El Brosquil, situada al terme municipal de Cullera, s'aprova el projecte tècnic d'execució i es declara, en concret, la seua utilitat pública. (ATASCT/2010/191/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/3329


Data del document
:   28-02-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 28 de febrer de 2012, de la Direcció General d'Energia, de la Conselleria d'Economia, Indústria i Comerç, de la Generalitat, per la qual s'atorga a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST El Brosquil, situada al terme municipal de Cullera, s'aprova el projecte tècnic d'execució i es declara, en concret, la seua utilitat pública. (ATASCT/2010/191/46). [2012/3329]  
Vist l'escrit presentat per Iberdrola Distribución Eléctrica, SAU, domiciliada als efectes de notificacions a 48778 Erandio (Biscaia), c/ Ribera d'Axpe núm. 5, amb data 30 de desembre de 2009 davant del Servici Territorial d'Energia de València, en què sol·licita que se li concedisca l'autorització administrativa per a les instal·lacions elèctriques de distribució de la nova subestació transformadora a 220/20 kV, ST El Brosquil, ubicada a l'oest del nucli urbà i contigu a la zona industrial en construcció UE 37-3, i l'accés és pel carrer C-37-3A en les parcel·les 69, 70, 71 i 72, polígon 71, al terme municipal de Cullera, província de València, s'aprove el projecte tècnic d'execució i es declare, en concret, la seua utilitat pública (ATASCT/2010/191/46).  
Al mencionat escrit, s'adjunta el projecte tècnic de l'esmentada instal·lació, firmat per tècnic competent.  
Resultant que es va realitzar la informació pública de la mencionada sol·licitud en el Diari Oficial de la Comunitat Valenciana del dia 6 d'octubre de 2010, en el Butlletí Oficial de la Província de València de 14 d'octubre de 2010, en el diari Levante de 14 d'octubre de 2010, i en el tauler d'anuncis de l'Ajuntament de Cullera, únic municipi afectat pel projecte, als efectes previstos en l'article 9 del citat Decret 88/2005, de 29 d'abril, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Resultant que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha emés consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Resultant que d'acord amb el mencionat Decret 88/2005 es va traslladar a l'Ajuntament de Cullera la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, als efectes de donar-ne la conformitat o l'oposició, i simultàniament es va traslladar al referit Ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, els dos de Mesures Fiscals, de Gestió Administrativa i Financera i d'Organització de la Generalitat, sol·licitant l'informe sobre l'adaptació del projecte al planejament urbanístic que siga aplicable.  
- L'Ajuntament de Cullera va contestar i va manifestar que, després de l'examen de la documentació aportada, han sigut consultats els servicis municipals corresponents, i s'ha informat favorablement amb condicions específiques a la instal·lació projectada.  
El mencionat informe es va traslladar a l'empresa sol·licitant, que va manifestar la seua conformitat.   
Resultant que de la documentació que hi ha en l'expedient no hi ha afectació a la resta de les administracions públiques, organismes i, si és el cas, empreses de servicis públics o d'interés general que puguen veure's afectades per la instal·lació.   
Resultant que el Servici Territorial d'Energia de València, ha informat favorablement la instal·lació sol·licitada.  
Atés que amb data 14 de novembre de 2011 el director general d'Avaluació Ambiental i Territorial de la Conselleria d'Infraestructures, Territori i Medi Ambient va dictar Declaració d'Impacte Ambiental i va estimar acceptable, als efectes ambientals únicament, i sense perjuí de l'obtenció prèvia de les autoritzacions sectorials que siguen aplicables, el projecte d'execució de la subestació transformadora ST El Brosquil, promogut per Red Eléctrica de España, SAU, i Iberdrola Distribución Eléctrica, SAU, al terme municipal de Cullera, província de València, sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient, i amb les condicions que es recullen en la part dispositiva d'esta resolució.   
Resultant que el projecte presentat té entre la documentació els plans pertinents a escala adequada, està suficientment detallat i conté una relació concreta i individualitzada dels béns i dels drets afectats.  
  
Atés que la sol·licitud i la documentació adjunta reunix una definició i concreció de les característiques tècniques que garantisquen la major seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afectacions que a tercers puguen representar, i això sense perjuí d'indemnitzar adequadament estes.  
Atés que d'acord amb l'article 38 del Reial Decret 1955/2000, d'1 de desembre, les instal·lacions l'autorització de les quals se sol·licita constituïxen instal·lacions de xarxes de distribució d'energia elèctrica.  
  
Atés que d'acord amb el projecte presentat, la finalitat sol·licitada de la subestació transformadora, és conseqüència que l'actual capacitat de càrrega existent a través de l'única subestació de repartiment resulta insuficient per a l'alimentació de la zona geogràfica per les demandes existents en actuacions urbanístiques i residencials, en particular per al municipi de Cullera, i amb este fi se sol·licita la construcció d'esta nova subestació transformadora, la configuració i capacitat elèctriques de la qual permetran disposar de la necessària qualitat del servici i fiabilitat en el subministrament, i assegurar la cobertura de la demanda que puga presentar-se a mitjà termini.  
Atés que d'acord amb el que establix l'article 3.3.c) de la Llei 54/1997, correspon a les comunitats autònomes autoritzar les instal·lacions elèctriques de distribució que no excedisquen d'un àmbit territorial.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés que esta Direcció General és competent per a la resolució d'este expedient, d'acord amb el que establix l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.  
Esta Direcció General d'Energia, resol:  
  
Primer  
Atorgar a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST El Brosquil, ubicada a l'oest del nucli urbà i contigu a la zona industrial en construcció UE 37-3, i l'accés és pel carrer C-37-3A en les parcel·les 69, 70, 71 i 72, polígon 71, al terme municipal de Cullera, província de València i les característiques tècniques principals, de la qual són les següents:  
a) Tres transformadors de potència trifàsic (T1 - T2 i T3) de relació 220/20 kV 50 MVA, amb les corresponents reactàncies trifàsiques limitadores de presa de terra (TZ-1, TZ-2 i TZ-3) de 500 A durant 30s.   
  
b) Sistema elèctric de 20 kV:   
Estarà format per una instal·lació blindada, interior, amb envoltant metàl·lica i aïllament per a 24 kV, en hexafluorur de sofre (SF6), compost per les següents posicions, en els tres mòduls següents:  
  
- Mòdul 1, compost per (17 posicions):  
· Deu posicions de línia, compostes per: un interruptor automàtic; un seccionador de tres posicions (obert, tancat i presa de terra); un seccionador de dos posicions (obert, tancat); tres transformadors d'intensitat toroïdals; un tranformador toroïdal que comprén les tres fases; tres terminals endollables; i testimonis de presència de tensió.   
· Una posició d'enllaç de barra, composta per: un interruptor automàtic; tres transformadors d'intensitat; i dos seccionadors de dos posicions.  
· Una posició de mesura, composta per: sis transformadors de tensió; i dos seccionadors de tres posicions.  
· Una posició de transformador, composta per: un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; nou terminals endollables; i testimonis de presència de tensió.  
· Una posició de servicis auxiliars, composta per: un interruptor-fusible; un seccionador de tres posicions; un seccionador de dos posicions; tres terminals endollables; i testimonis de presència de tensió.   
  
· Una posició de bateria de condensadors, composta per: un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; tres terminals unipolars; i testimonis de presència de tensió.  
· Dos posicions per a partició de barres amb cable, compostes per: un interruptor automàtic; un seccionador de dos posicions; tres transformadors d'intensitat; i nou terminals endollables.  
- Mòdul 2, compost per (19 posicions):  
· Deu posicions de línia, compostes per: un interruptor automàtic; un seccionador de tres posicions (obert, tancat i presa de terra); un seccionador de dos posicions (obert, tancat); tres transformadors d'intensitat toroïdals; un transformador toroïdal que comprén les tres fases; tres terminals endollables; i testimonis de presència de tensió.  
· Una posició d'enllaç de barres, composta per: un interruptor automàtic; tres transformadors d'intensitat; i dos seccionadors de dos posicions.  
· Una posició de mesura, composta per: sis transformadors de tensió; i dos seccionadors de tres posicions.  
· Una posició de transformador, composta per: un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; nou terminals endollables; i testimonis de presència de tensió.  
· Una posició de servicis auxiliars, composta per: un interruptor-fusible; un seccionador de tres posicions; un seccionador de dos posicions; tres terminals endollables; i testimonis de presència de tensió.  
  
· Una posició de bateria de condensadors, composta per: un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; tres terminals unipolars; i testimonis de presència de tensió.  
· Dos posicions de partició de barres amb cable, compostes per: un interruptor automàtic; un seccionador de dos posicions; tres transformadors d'intensitat; i nou terminals endollables.  
· Dos posicions per a unió de barres amb cable, compostes per: un seccionador de dos posicions; tres transformadors d'intensitat; i nou terminals endollables.  
Es reserva espai per a la instal·lació d'un tercer mòdul futur, compost per: deu posicions de línia; una posició d'enllaç de barres, una posició de mesura, una posició de transformador; una posició de bateria de condensadors; i dos posició d'unió de barres amb cable.  
  
c) Dos bateries de condensadors (BC-1 i BC-2), formades cada una d'estes per un mòdul de 3600 kVAr i un altre de 7200 kVAr.   
d) Dos transformadors de servicis auxiliars (TSA-1 i TSA-2).   
e) Està dotat d'un sistema integrat de protecció i control i d'un sistema de telecontrol.   
f) Obra civil: consistent en dos edificis compartits amb Red Eléctrica de España, SAU, prefabricats de formigó armat, un ocupat pel sistema GIS, la sala de control i els sistemes de mitjana tensió (MT) i un altre per a la instal·lació dels transformadors de potència i reactàncies, i disposa d'una sala per al sistema contraincendis. El tancament perimetral estarà format per malla metàl·lica sobre pals metàl·lics.   
  
g) Pressupost: 5.382.859,26 euros.  
  
Segon  
Aprovar el projecte d'execució per a la nova subestació citada en el punt primer d'esta resolució, firmat per tècnic competent.  
  
Esta resolució queda sotmesa a les condicions següents:  
  
a) D'acord amb el títol VII de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
  
b) La instal·lació a executar complirà els reglaments tècnics aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran d'executar-se segons el projecte aprovat. En cas que siga necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General l'aprovació corresponent.  
d) El termini d'execució de l'obra serà de vint-i-quatre mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'este òrgan directiu.   
e) El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que està d'acord amb els reglaments tècnics en la matèria, d'acord amb el que establix la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat per esta resolució.  
f) L'Administració deixarà sense efecte esta resolució en qualsevol moment en què observe l'incompliment de les condicions imposades en esta.  
g) Les d'orde mediambiental establides en la Declaració d'Impacte Ambiental, de 14 de novembre de 2011, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. S'adoptaran les mesures de protecció del patrimoni acceptades per la Direcció General de Patrimoni Cultural Valencià per mitjà d'informe de 12 de maig de 2011.  
2. Hauran d'adoptar-se les condicions (mesures d'integració paisatgística i programa d'implementació) fixades en l'estudi d'integració paisatgística que acompanya el projecte, d'acord amb el contingut de l'informe de 4 de novembre de 2010 del Servici de Paisatge.  
3. En relació amb l'ús de gasos fluorats en la instal·lació, s'observaran els aspectes regulats en el Reial Decret 795/2010, de 16 de juny.  
  
4. Les accions incloses en el Programa de Vigilància Ambiental hauran de comunicar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.   
5. Qualsevol modificació o ampliació del projecte presentat, haurà de ser comunicada a l'òrgan ambiental competent, que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer d'esta reso  
  
Relació dels béns i dels drets afectats del projecte: ST El Brosquil 220/20 kV  
Terme municipal de Cullera, província de València.  
  
  
  
  
  
\* \* \* \* \* \* \* \* \*  
  
  
  
Relación de bienes y derechos afectados del proyecto: ST El Brosquil 220/20 kV  
Término municipal de Cullera, provincia de Valencia.  
  
lució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i esta no s'ha pogut realitzar.  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 28 de febrer de 2012.- El director general d'Energia: Antonio Cejalvo Lapeña.